Euroopa Liidu Teataja L 079 , 17/03/2004 Lk 0023 - 0025



Komisjoni määrus (EÜ) nr 490/2004, 16. märts 2004, loaga söödalisandi (Saccharomyces cerevisiae) uue kasutusviisi ajutise lubamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud määrusega (EÜ) nr 1756/2002, [2] eriti selle artiklit 3 ja artikli 9e lõiget 1, ning arvestades järgmist: (1) Vastavalt direktiivile 70/524/EMÜ tohib ringlusse suunata üksnes ühenduse loaga söödalisandeid. (2) Direktiivi 70/524/EMÜ C lisa II osas nimetatud mikroorganisme sisaldavate lisandite puhul võib söödalisandi uut kasutusviisi ajutiselt lubada, kui kõnealuse direktiivi tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse direktiivi artikli 2 punktis a osutatud viisil. Selliseid ajutisi lubasid antakse kõnealuse direktiivi C lisa II osas osutatud lisandite puhul kuni neljaks aastaks. (3) Mikroorganismide valmistise Saccharomyces cerevisiae (CBS 493.94) kasutamist lubati esmakordselt ajutiselt vasikate puhul komisjoni määrusega (EÜ) nr 1436/1998, [3] nuumveiste puhul komisjoni määrusega (EÜ) nr 866/1999 [4] ning lüpsilehmade puhul komisjoni määrusega (EÜ) nr 937/2001. [5] Kõnealuseid heakskiite on viimati muudetud komisjoni määrusega (EÜ) nr 2200/2001. [6] (4) On esitatud uusi andmeid, mis toetavad taotlust laiendada kõnealuse lisandi kasutusluba hobustele. (5) Kõnealuse lisandi uue kasutusviisi kohta esitatud loataotluse hindamine näitab, et direktiivis 70/524/EMÜ sätestatud ajutise loa saamise tingimused on täidetud. (6) Euroopa Toiduohutusamet (loomasöödas kasutatavate söödalisandite ja toodete või ainete teaduskomisjon) hindas 13. novembril 2003 antud arvamuses kõnealuse söödalisandi käesoleva määruse lisas toodud kasutustingimuste juures hobuste puhul ohutuks. (7) Kõnealuse lisandi kasutamist hobuste puhul tuleks seega ajutiselt lubada nelja aasta jooksul. (8) Taotluse hindamine näitab, et töötajate kaitsmiseks lisas loetletud söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tagatakse nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta [7]), nagu seda on muudetud Euroopa Parlamendi ja nõukogu määrusega (EÜ) nr 1882/2003, [8] kohaldamisega. (9) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Mikroorganismide rühma kuuluvat lisas nimetatud valmistist võib kõnealuses lisas ettenähtud tingimustel lubada kasutada loomasöötades söödalisandina. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. märts 2004 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 191, 7.7.1998, lk 15. [4] EÜT L 108, 27.4.1999, lk 21. [5] EÜT L 130, 12.5.2001, lk 25. [6] EÜT L 299, 15.11.2001, lk 1. [7] EÜT L 183, 29.6.1989, lk 1. [8] ELT L 284, 31.10.2003, lk 1. -------------------------------------------------- LISA Nr (või EÜ nr) | Söödalisand | Keemiline valem, kirjeldus | Loomaliik või-kategooria | Maksimumvanus | Miinimum- sisaldus | Maksimum- sisaldus | Muud sätted | Loa kehtivusaja lõpp | CFU/kg täissöödas | CFU/kg täissöödas | Mikroorganismid 5 | Saccharomyces cerevisiae CBS 493.94 | Saccharomyces cerevisiae valmistis, mis sisaldab vähemalt: 1 x 108CFU/g lisand | Hobused | - | 4 x 109 | 2,5 x 1010 | Söödalisandi ja eelsegu kasutusjuhenditesse märkida säilitustemperatuur, kõlblikkusaeg ja granuleerimispüsivus. Saccharomyces cerevisiae kogus päevases annuses ei tohi ületada 4,17 x 1010 CFU kehakaalu 100 kilogrammi kohta. Kasutamist on lubatud alustada, kui võõrutamisest on möödas kaks kuud. | 17.3.2008 20.3.2008 | --------------------------------------------------